b'\n_START_ARTICLE_\nVing\xc3\xa5ker\n_START_SECTION_\nHistorie\n_START_PARAGRAPH_\nVing\xc3\xa5ker ble kjent p\xc3\xa5 1600-tallet p\xc3\xa5 grunn av S\xc3\xa4fstaholms slott. Fra begynnelsen av var stedets bebyggelse sterkt konsentrert omkring V\xc3\xa4stra Ving\xc3\xa5kers kyrka, men etter at stedet ble tilsluttet jernbanenettet fra og med 1862 begynte stedet utvides i s\xc3\xb8rlig retning. I dag er sentrum konsentrert til Skr\xc3\xa4ddartorget som ligger rett nord for jernbanestasjonen i retning av kirken. Navnet Skr\xc3\xa4ddartorget peker tilbake p\xc3\xa5 stedets tradisjon som et betydelig sentrum for tekstilindustrien. P\xc3\xa5 og i anslutning til torget finnes flere butikker._NEWLINE_Ving\xc3\xa5ker fikk et tilbakeslag da toget sluttet \xc3\xa5 stoppe der i 1971. Fra \xc3\xa5r 2003 ble jernbanetrafikken gjenopptatt i form av regionale tog p\xc3\xa5 strekningen Stockholm-S\xc3\xb6dert\xc3\xa4lje-Katrineholm-Hallsberg. _NEWLINE_Tradisjonelt har stedet hatt en omfattende konfeksjonsindustri. I l\xc3\xb8pet av 1990-tallet ble denne for stor del nedlagt og flyttet til andre steder, og opph\xc3\xb8rte helt i 2005 da de siste delene ble solgt til utlandet. Grunnen var etter sigende for h\xc3\xb8ye produksjonskostnader._NEWLINE_Ving\xc3\xa5ker er blant annet kjent for Ving\xc3\xa5kersdansen, Ving\xc3\xa5kersdr\xc3\xa4kten, Ving\xc3\xa5kers Factory Outlet, Ving\xc3\xa5kers Volleybollklubb, S\xc3\xa4fstaholms slott, Kjes\xc3\xa4ters folkh\xc3\xb6gskola og f\xc3\xb8r dette statsminister G\xc3\xb6ran Persson, som er f\xc3\xb8dt og oppvokst der. Stedet er ogs\xc3\xa5 kjent for Ving\xc3\xa5kersrevyn som i \xc3\xa5rene 1992\xe2\x80\x932002 gjorde en oppsetning ved Valborgshelgen hvert \xc3\xa5r.'